**10. A feladat az 1956-os magyar forradalom és szabadságharc külpolitikai**

**összefüggéseivel kapcsolatos.**

**Válaszoljon a kérdésekre a forrás és ismeretei segítségével!** (Elemenként 1 pont)

„A(z) **[a]** nemzet most lazít a szeretett hazáját fojtogató szovjet elnyomáson. A hősi

magyar nép pedig a Vörös Hadsereg páncélosainak halált osztó tüzével száll szembe.

Ezek a hazafiak magánál az életnél is többre becsülik a szabadságot. És minden, a

szabadságot békében élvező ember ünnepélyes kötelessége, hogy minden igazán

hasznos eszközt megragadjon, hogy ne hiába haljanak meg a szabadságért életüket

feláldozók. Az Egyesült Államok másokkal együtt e szellemben cselekedett ma,

amikor a(z) **[b]** elé vitte a magyar kérdést. […]

**Mi nem tekintjük ezeket a nemzeteket potenciális katonai szövetségeseinknek.**

Barátainknak, és egy új és baráti, és immáron nem megosztott Európa részeinek

tekintjük őket. ” *(Dulles amerikai külügyminiszter beszéde, 1956. október 27.)*

**a) Melyik nemzet neve hiányzik a szöveg [a] betűjellel jelzett részéből?**

………………………………………………………….

**b) Melyik intézmény / szervezet neve hiányzik a szöveg [b] betűjellel jelzett részéből?**

………………………………………………………….

**c) Milyen következményekkel járt a magyar forradalom és szabadságharc**

**szempontjából az aláhúzott mondatban megfogalmazott állítás?** *Magyarázza meg*

*röviden, saját szavaival!*

…………………………………………………………………………………………………

…………………………………………………………………………………………………

Megoldás

**10. 1956-os forradalom (Elemenként 1 pont, összesen 3 pont.)**

**a)** lengyel

**b)** Egyesült Nemzetek Szervezete / ENSZ *vagy* Biztonsági Tanács

**c)** Az Egyesült Államok fegyveresen nem avatkozott bele a magyarországi eseményekbe.

(*Tartalmilag hasonló – a külpolitikai összefüggésekre utaló –, más helyes válasz is*

*elfogadható. Elfogadható még, ha a vizsgázó az amerikai álláspont szovjet értelmezését*

*említi.)*